Id-Deċiżjoni tal-Kummisjoni
tat-8 ta' Lulju 1980
li tistabbilixxi disposizzjonijiet addizzjonali dwar stħarriġ statistiku ta' żoni taħt dwieli
(80/763/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 357/79 tal-5 ta' Frar 1979 fuq stħarriġ statistiku ta' żoni taħt dwieli [1], u partikolarment l-Artikolu 6 (2) tiegħu,
Billi, minħabba l-eżistenza fi ħdan il-Komunità ta' żoni li jikbru fihom ħafna varjetajiet ta' prodotti, iż-żoni taħt dwieli kultivati b'varjetajiet ta' għeneb ta' l-inbid għandhom, sabiex issegwi l-iżviluppi tal-potenzjali ta' tkabbir ta' l-inbid b'mod effettiv, ikunu subdiviżi fi klassijiet ta' prodotti bbażati fuq il-prodott ewlieni għal kull ettaru;
Billi, konformi ma' l-Artikolu 6(2) tar-Regolament (KEE) Nru 357/79, tali klassijiet ta' prodotti għandhom jitwaqqfu skond il-proċedura stabbilita fl-Artikolu 8 ta' dak ir-Regolament;
Billi l-miżuri li hemm provdut għalihom f'din id-Deċiżjoni jaqblu ma' l-opinjoni tal-Kumitat Permanenti għall-Istatistika Agrikola,
ADOTTAT DIN ID-DEĊIŻJONI:
Artikolu 1
Il-klassijiet ta' prodotti msemmija fl-Artikolu 6 (2) tar-Regolament (KEE) 357/79 għandhom jkunu indikati fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fit-8 ta' Lulju 1980.